程克显（），字君谟，直隶徽州府婺源县城西人，明朝政治人物。
生平.高祖、曾祖皆进士。为秀才时好抵掌天下事，比古之牵裾折牍者，识者许之。领万历四年（1576年）丙子科乡荐，二十六年（1598年）戊戌成进士，公卿咸咨以时务，克显益壮请缨之志。循次当选邑令，开府李植见而伟之，特请诸朝，拔授山东济南府推官，奉差辽东屯田，使俾开垦以足军兴，闻命即为上言汉赵充国事以自况，将发，疾作，卒于京邸。克显于星卜堪舆家言无不洞究，居常俭素，遇事敢直，不受属託，士林嘉之。